als_Latn dik_Latn tur_Latn
Shkarkohet Drejtori i Teatrit Kombëtar
Këshilli Drejtues shkarkon Drejtorin e Teatrit Kombëtar, Valdet Avdiu dhe Udhëheqësin artistik, Emin Emini.
Politiko
E Martë, 24 Shkurt 2015 | 13:15
0 Komente.
Këshilli Drejtues i Teatrit Kombëtar të Kosovës ka shkarkuar Drejtorin e Përgjithshëm, Valdet Avdiu dhe Udhëheqësin Artistik të teatrit, Emin Emini.
Vendimi është marrë sot, ndërsa është përkrahur me shumicën e votave të të gjithë anëtarëve.
Kështu ka njoftuar Këshilli Drejtues i Teatrit.
“Në mbledhjen e mbajtur me datën 20 shkurt 2015, konform kompetencave ligjore, Këshilli Drejtues (KD) i TKK-së, bazuar në nenin 10, pika 1.8 të Ligjit për Teatrot (Ligji Nr. 04/L- 106), ka iniciuar procedurat dhe ka marrë vendimin për shkarkimin z. Valdet Avdiu, nga pozita e Drejtorit të Përgjithshëm të Teatrit Kombëtar të Kosovës”.
“Këshilli Drejtues, në të njëjtën mbledhje dhe duke ushtruar kompetencat ligjore të ligjit të lartpërmendur, gjithashtu ka iniciuar procedurat dhe ka marrë vendimin për shkarkimin z. Emin Z. Emini, nga pozita e Udhëheqësit Artistik të Teatrit Kombëtar të Kosovës”.
“Këto dy vendime të KD-së janë marrë me shumicën absolute të votave të të gjithë anëtarëve dhe ato kanë ardhur pas një procesi të kujdesshëm të ekzaminimit të gjendjes konfuze në Teatrin Kombëtar të Kosovës dhe mbasi është bërë evaluimi i performancës së të dy drejtorëve në fjalë”.
Në komunikatë, më tutje, thuhet se raportet e hartuara, lidhur me vendimet, ia ka dërguar Ministrisë së Kulturës Rinisë dhe Sportit.
“Për këto vendime, KD ka hartuar dy raporte me shkrim në të cilat argumentohet dhe sqarohet baza profesionale, administrative e ligjore e këtyre vendimeve. Të dy këto raporte, bashkë me vendimin e KD-së i janë dërguar Ministrisë së Kulturës, Rinisë dhe Sportit (MKRS) të Republikës së Kosovës. Çështjet e procedurat e mëtutjeshme juridike e administrative në lidhje me këto dy vendime sqarohen dhe zbatohen në pajtueshmëri me MKRS-në dhe në harmoni me ligjet ekzistuese të Republikës së Kosovës”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn